stanford-oval/wikipedia huggingface dataset:
אליעזר דינר
עמדותיו

הרב דינר היה ממקורביו ותלמידיו של הרב אלעזר מנחם מן שך, ראש ישיבת פוניבז'. שליחויות רבות עברו דרכו בין הרב שך לאביו בלונדון. היה גם תלמידו של משגיח ישיבת 'כנסת חזקיהו' - כפר חסידים, הרב אליהו לופיאן.
הרב דינר מזוהה עם הפלג הירושלמי, ונמנה בין הרבנים הבולטים בו.
משפחתו

לרב דינר ורעייתו חנה 16 ילדים, ביניהם כמה רבנים בישראל:
חתנו הרב יעקב שיינברג, מראשי ישיבת תושיה תפרח
חתנו הרב אברהם סטוארט, ראש ישיבת רינה של תורה כרמיאל
חתנו הרב אליקום פרידמן, ראש ישיבת באר החיים מודיעין עילית
בנו הרב מאיר, אברך בכולל בית דוד בחולון ומו"ץ חניכי הישיבות. חברותא של הרב יצחק זילברשטיין.
בנו הרב רפאל זאב, ראש מכון ספרי מסורת אשכנז ומחבר ספרי מנהג רבים
בנו הרב אליהו, ר"מ בישיבת תורת חיים בית שמש
בנו הרב מרדכי, ראש רשת הכוללים דעת שמואל בישראל
חתנו הרב נפתלי רוטשילד, ר"מ בישיבת חכמת שלמה ומרבני ישיבת אורחות תורה בבני ברק
חתנו הרב יעקב יפה, מראשי ישיבת תפארת יעקב גייטסהד
בנו הרב ברוך חיים, משגיח בישיבת שערי תבונה אלעד
בנו הרב יצחק, מרבני ישיבת משכן עזרא מודיעין עילית
אחיו הוא הרב יהודה אריה דינר, רב מרכז בני ברק ודיין בבית דין צדק בני ברק.
ראו גם

בד"ץ שארית ישראל
הערות שוליים

↑  נח זבולני, עיתון חרות, הרבנים אריה לוין וצ. י. קוק יבקרו היום בכלא תל-מונד לעידוד אסירי משפט-המסיון, 14 בינואר 1964
↑  עיתון דבר 9 בינואר 1964
↑  נידוני משפט המיסיון בחיפה הלכו למאסר, הַבֹּקֶר, 12 בנובמבר 1963.
↑  תלמידי ישיבה מצטינים זכו בפרסים, הצופה, 3 באפריל 1966
↑  מנהגי מהרי"צ הלוי, עמ' 12
↑  קהל עדת ישראל, באתר מכון מורשת אשכנז.
↑  משה ויסברג, לחיים: ספר ראשון משיעוריו הנודעים של הגאב"ד הגר"א דינר, באתר בחדרי חרדים, ‏18.2.23; הספר המלא להורדה באתר Google Drive.
↑  חלקם בעניינים פוליטיים רגישים, כדוגמת ייחסי אגודת ישראל באירופה לאור הפילוג בארץ עם דגל התורה בתקופת תשמ"ט. (יתד נאמן, מוסף יתד השבוע, 7.12.01 עמוד 53)
| --- | --- |
בקרת זהויות :  NLI: 987012378376705171  VIAF: 133168840259645402658   WorldCat (עם VIAF): 133168840259645402658
סאלח פארס

סאלח סעיד פארס (בערבית: صالح سعيد فارس; נולד ב-15 במרץ 1950 בחורפיש) הוא פוליטיקאי ואיש ציבור דרוזי-ישראלי. לאורך השנים הוא ביסס קריירה מגוונת, הכוללת שירות בצה"ל, עיסוק במיסוי וביטוח, וכיהן פעמיים כראש המועצה המקומית חורפיש. אחיו הוא תת-אלוף עימאד פארס.
ביוגרפיה

פארס הוא פוליטיקאי ומנהיג חברתי דרוזי, ששימש פעמיים כראש מועצת חורפיש (1994–1996, 2008–2013) ונחשב לאחת הדמויות המרכזיות במאבק לשוויון זכויות עבור העדה הדרוזית והצ'רקסית בישראל. לאחר קריירה בצה"ל ובשירות המדינה, פנה לעסקים פרטיים והקים משרד לייעוץ מס וביטוח.
בתקופת כהונתו הראשונה, שם דגש על פיתוח הכפר, הקמת מתנ"ס ושיפור השירותים המקומיים. כהונתו השנייה התאפיינה במשבר תקציבי ברשויות הדרוזיות, במהלכו הוביל פארס מחאה נרחבת בדרישה להגדלת התקציבים. בשנת 2009, בתפקידו כיו"ר פורום הרשויות הדרוזיות והצ'רקסיות, הוביל שביתה כללית והפגנות מול משרד ראש הממשלה, בטענה לאפליה מתמשכת כלפי היישובים הדרוזיים ונפגש עם ראש הממשלה בנימין נתניהו ושר הפנים דאז, אלי ישי.
פארס נודע כמנהיג מוערך, אשר פעל בנחישות לקידום זכויות הקהילה הדרוזית ורווחת תושביה, תוך שמירה על קשרים הדוקים עם הנהגת המדינה.
קריירה פוליטית

מעורבותו של פארס בפוליטיקה המקומית החלה כשהתמודד למועצה המקומית חורפיש. הוא נבחר לראש המועצה המקומית בשנת 1994 וכיהן בתפקיד עד 1996. במהלך כהונתו עבד רבות לשיפור איכות החיים בכפר, והוביל יוזמות כמו הקמת מתנ"ס ופיתוח תשתיות בכפר.
בשנת 2008 שב לחיים הפוליטיים ונבחר שוב לראש המועצה המקומית חורפיש, תפקיד שבו כיהן עד 2013. בשנת 2009 מונה לראש פורום הרשויות הדרוזיות והצ'רקסיות. בתקופה זו התמודד עם משברים בין הרשויות הדרוזיות לממשלה, תוך מאבק על הגדלת התקציבים המוקצים לרשויות המקומיות הדרוזיות והצ'רקסיות.
המאבק מול הרשויות, יוני 2009

פארס מתאר את הדרוזים כעדה שקטה וקטנה שהפכה למובנת מאליה עבור המדינה, מה שגורם לה להתעלם מצרכיהם. הוא מבקר את חוסר התמיכה בדרוזים שחוזרים משירות צבאי למצב של עוני ואבטלה, ומצביע על הפערים בין מצב הרשויות המקומיות היהודיות המתפתחות והשגשוג שלהן לבין העוני והמצוקה שמאפיינים את הרשויות הדרוזיות.
בשנת 2009 הוביל פארס את הפגנות פורום הרשויות הדרוזיות והצ'רקסיות מול משרד ראש הממשלה, בדרישה להקצאת תקציבים נוספים לתשתיות, חינוך ותעסוקה. במסגרת זו נפגש עם ראש הממשלה בנימין נתניהו ושר הפנים אלי ישי, והדגיש את הצורך הדחוף בשיפור התנאים הכלכליים והחברתיים במגזר הדרוזי. בראיון באותה תקופה אמר: "לא נסכים לקבל אקמול. המאבק הפעם יסתיים כאן בירושלים. זהו מאבק שהתחיל ולא ייפסק עד שנשיג שוויון זכויות מלא."
במאמר "הדרוזים – בין עדה לאום ומדינה" מצוין סאלח פארס כמבקר חריף של המדיניות הישראלית כלפי הדרוזים. בכתבה שפורסמה ב-2009, פארס מבטא תחושת תסכול וכעס מצד הדרוזים על היחס כלפיהם. הוא מדגיש את הפער בין השבחים שמקבלים הדרוזים ממנהיגי המדינה לבין המציאות, שבה המדינה לא מממשת את ההבטחות שניתנו להם.
תרומה חברתית

לצד פעילותו הפוליטית, פארס היה מעורב בקידום פעילות חברתית ותרבותית בכפר חורפיש ובקרב העדה הדרוזית. הוא נחשב לדמות בולטת ומוערכת בקרב הציבור הדרוזי, וזכה להערכה רבה ממנהיגים פוליטיים ומקומיים, בהם גם המנהיג הרוחני של העדה הדרוזית, השיח' מוואפק טריף.
הערות שוליים

↑   סאלח פארס ראש המועצה המקומית חורפיש בראיון, סרטון בערוץ "mofeed fares", באתר יוטיוב (אורך: 01:59)
↑  שרון רופא-אופיר, ראש מועצה דרוזי: שבענו מהבטחות, נמשיך במאבק, באתר ynet, 23 ביוני 2009
↑  שוקי אמרני, הדרוזים – בין עדה לאום ומדינה (עמ' 113)
ראש ה-FBI

מנהל לשכת החקירות הפדרלית (באנגלית: Director of the Federal Bureau of Investigation), הידוע בעברית כראש ה-FBI, הוא העומד בראש לשכת החקירות הפדרלית (FBI) והפקיד האמון על הניהול היומיומי של ה-FBI. ראש ה-FBI מתמנה לתקופת כהונה יחידה בת 10 שנים על ידי נשיא ארצות הברית, בכפוף לייעוץ והסכמת הסנאט של ארצות הברית. ה-FBI היא סוכנות ממשלתית לאכיפת החוק בתוך מחלקת המשפטים של ארצות הברית, לכן ראש ה-FBI כפוף אל התובע הכללי של ארצות הברית.
ראש ה-FBI היה מדווח במישרין לנשיא על כל נושא שהתעורר בתוך הלשכה, עד לחקיקת חוק הרפורמה במודיעין ומניעת הטרור משנת 2004, שנחקק בעקבות פיגועי 11 בספטמבר. מאז, המנהל מדווח בנוסף גם לראש המודיעין הלאומי, מאחר שה-FBI היא חלק מקהילת המודיעין האמריקאית.
ראש ה-FBI הנוכחי הוא קאש פאטל, שהושבע לתפקידו ב-21 בפברואר 2025.
התפקיד

ראש ה-FBI ממונה בידי נשיא ארצות הברית, ומאז 1972 מינויו כפוף לאישור הסנאט של ארצות הברית. ג'ון אדגר הובר, שמונה על ידי הנשיא קלווין קולידג' ב-1924 למנהל לשכת החקירות (קודמו ההיסטורי של ראש ה-FBI), היה המנהל שכיהן במשך התקופה הארוכה ביותר – משנת 1935, כאשר קיבל התפקיד את שמו הנוכחי, ועד למותו בשנת 1972.
בתגובה לאורך כהונתו החריג של הובר ובצל פרשת ווטרגייט, בשנת 1976 תיקן הקונגרס של ארצות הברית את "חוק הפשיעה המקיף של 1968", והגביל את כהונת ראש ה-FBI לעשר שנים בנימוק "תקופת כהונה חריגה באורכה, שנועדה להגן על המנהל מלחצים פוליטיים". כלל זה בוטל על ידי הסנאט עבור רוברט מולר ב-27 ביולי 2011, בשל חששות ביטחוניים חמורים באותה תקופה. מאז 1976 ראשי ה-FBI אמורים לכהן כהונה מלאה בת עשר שנים אלא אם הם מתפטרים, נפטרים או מפוטרים. בפועל, מאז הובר, רק מולר השלים כהונה של עשר שנים ואף כיהן תריסר שנים באישור הקונגרס.
נשיא ארצות הברית רשאי לפטר את מנהל ה-FBI. לאחר פיטורין ולפני אישור מחליף על ידי הסנאט, סגן המנהל משמש באופן אוטומטי כממלא מקום. מינויו של סגן המנהל אינו מינוי נשיאותי ואינו מחייב אישור הסנאט. הנשיא יכול למנות מנהל זמני עד לאישור הסנאט או להגיש מועמד לתפקיד הקבוע.
נושאי התפקיד לדורותיהם > מנהלי לשכת החקירות (1908–1935)

| מס' | בעל התפקיד | בעל התפקיד | תחילת כהונה | סיום כהונה | תחת הנשיא/ים | תחת הנשיא/ים |
| --- | --- | --- | --- | --- | --- | --- |
| 1 |  | סטנלי פינץ' | 26 ביולי 1908 | 30 באפריל 1912 |  | תאודור רוזוולט |
| 2 |  | א. ברוס בילאסקי | 30 באפריל 1912 | 10 בפברואר 1919 |  | וודרו וילסון |
| - |  | ויליאם א. אלן | 10 בפברואר 1919 | 30 ביוני 1919 |  | וודרו וילסון |
| 3 |  | ויליאם פלין | 1 ביולי 1919 | 21 באוגוסט 1921 |  | וודרו וילסון |
| 3 |  | ויליאם פלין | 1 ביולי 1919 | 21 באוגוסט 1921 |  | וורן הרדינג |
| 4 |  | ויליאם ג'. ברנס | 22 באוגוסט 1921 | 10 במאי 1924 |  | קלווין קולידג' |
| 5 |  | ג'ון אדגר הובר | 10 במאי 1924 | 30 במאי 1935 |  | קלווין קולידג' |
| 5 |  | ג'ון אדגר הובר | 10 במאי 1924 | 30 במאי 1935 |  | הרברט הובר |
| 5 |  | ג'ון אדגר הובר | 10 במאי 1924 | 30 במאי 1935 |  | פרנקלין דלאנו רוזוולט |
נושאי התפקיד לדורותיהם > מנהלי לשכת החקירות הפדרלית (מאז 1935)

| מס' | בעל התפקיד | בעל התפקיד | תחילת כהונה | סיום כהונה | תחת הנשיא/ים |
| --- | --- | --- | --- | --- | --- |
| 1 |  | ג'ון אדגר הובר | 30 במאי 1935 | 2 במאי 1972 | פרנקלין דלאנו רוזוולט |
| 1 |  | ג'ון אדגר הובר | 30 במאי 1935 | 2 במאי 1972 | הארי טרומן |
| 1 |  | ג'ון אדגר הובר | 30 במאי 1935 | 2 במאי 1972 | דווייט אייזנהאואר |
| 1 |  | ג'ון אדגר הובר | 30 במאי 1935 | 2 במאי 1972 | ג'ון פיצג'רלד קנדי |
| 1 |  | ג'ון אדגר הובר | 30 במאי 1935 | 2 במאי 1972 | לינדון ג'ונסון |
| 1 |  | ג'ון אדגר הובר | 30 במאי 1935 | 2 במאי 1972 | ריצ'רד ניקסון |
| - |  | קלייד טולסון | 2 במאי 1972 | 3 במאי 1972 | ריצ'רד ניקסון |
| - |  | ל. פטריק גריי | 3 במאי 1972 | 27 באפריל 1973 | ריצ'רד ניקסון |
| - |  | ויליאם רקלשאוס | 27 באפריל 1973 | 9 ביולי 1973 | ריצ'רד ניקסון |
| 2 |  | קלרנס קלי | 9 ביולי 1973 | 15 בפברואר 1978 | ריצ'רד ניקסון |
| 2 |  | קלרנס קלי | 9 ביולי 1973 | 15 בפברואר 1978 | ג'רלד פורד |
| 2 |  | קלרנס קלי | 9 ביולי 1973 | 15 בפברואר 1978 | ג'ימי קרטר |
| - |  | ג'יימס אדמס | 15 בפברואר 1978 | 23 בפברואר 1978 | ג'ימי קרטר |
| 3 |  | ויליאם ובסטר | 23 בפברואר 1978 | 25 במאי 1987 | ג'ימי קרטר |
| 3 |  | ויליאם ובסטר | 23 בפברואר 1978 | 25 במאי 1987 | ג'ימי קרטר |
| 3 |  | ויליאם ובסטר | 23 בפברואר 1978 | 25 במאי 1987 | רונלד רייגן |
| - |  | ג'ון אוטו | 25 במאי 1987 | 2 בנובמבר 1987 | רונלד רייגן |
| 4 |  | ויליאם סשנס | 2 בנובמבר 1987 | 19 ביולי 1993 | רונלד רייגן |
| 4 |  | ויליאם סשנס | 2 בנובמבר 1987 | 19 ביולי 1993 | ג'ורג' הרברט ווקר בוש |
| 4 |  | ויליאם סשנס | 2 בנובמבר 1987 | 19 ביולי 1993 | ביל קלינטון |
| - |  | פלויד קלארק | 19 ביולי 1993 | 1 בספטמבר 1993 | ביל קלינטון |
| 5 |  | לואיס פרי | 1 בספטמבר 1993 | 25 ביוני 2001 | ביל קלינטון |
| - |  | תומאס פיקארד | 25 ביוני 2001 | 4 בספטמבר 2001 | ג'ורג' ווקר בוש |
| 6 |  | רוברט מולר | 4 בספטמבר 2001 | 4 בספטמבר 2013 | ג'ורג' ווקר בוש |
| 6 |  | רוברט מולר | 4 בספטמבר 2001 | 4 בספטמבר 2013 | ברק אובמה |
| 7 |  | ג'יימס קומי | 4 בספטמבר 2013 | 9 במאי 2017 | ברק אובמה |
| 7 |  | ג'יימס קומי | 4 בספטמבר 2013 | 9 במאי 2017 | דונלד טראמפ |
| - |  | אנדרו מקייב | 9 במאי 2017 | 2 באוגוסט 2017 | דונלד טראמפ |
| 8 |  | כריסטופר ריי | 2 באוגוסט 2017 | 19 בינואר 2025 | דונלד טראמפ |
| 8 |  | כריסטופר ריי | 2 באוגוסט 2017 | 19 בינואר 2025 | ג'ו ביידן |
| - |  | פול אבייט | 19 בינואר 2025 | 20 בינואר 2025 | דונלד טראמפ |
| - |  | בריאן דריסקול | 20 בינואר 2025 | 21 בפברואר 2025 | דונלד טראמפ |
| 9 |  | קאש פאטל | 21 בפברואר 2025 | מכהן | דונלד טראמפ |
סדר הירושה

סדר הירושה של ראש ה-FBI הוא כדלקמן:
סגן ראש ה-FBI
סגן שותף לראש ה-FBI
עוזר המנהל הבכיר של אגף הביטחון הלאומי
עוזר המנהל הבכיר לפשיעה, סייבר, תגובה ושירותים ביוסטון שבטקסס
עוזר המנהל של אגף לוחמה בטרור
עוזר המנהל של אגף מודיעין נגדי
עוזר המנהל בסניף וושינגטון הבירה
עוזר המנהל בסניף ניו יורק
עוזר המנהל בלוס אנג'לס
פיטורים > ויליאם סשנס

מעט לפני שביל קלינטון הושבע לנשיאותו ב-20 בינואר 1993, הועלו נגד סשנס טענות להפרות אתיות. דו"ח מאת התובע הכללי היוצא ויליאם בר שהוצג למחלקת המשפטים של ארצות הברית באותו חודש על ידי המשרד לאחריות מקצועית, כלל ביקורת על כך שסשנס השתמש במטוס ה-FBI כדי לבקר את בתו במספר הזדמנויות, וכן על כך שהתקין מערכת אבטחה בביתו על חשבון הממשלה. ג'נט רינו, התובעת הכללית בממשל קלינטון, הודיעה כי סשנס הפגין "ליקויים חמורים בשיקול הדעת".
אף על פי שסשנס הכחיש כי פעל שלא כשורה, הופעל עליו לחץ להתפטר בראשית יולי, כאשר היו שטענו כי הנשיא קלינטון נתן לו הזדמנות לפרוש בצורה מכובדת. סשנס מיאן וגרס כי לא עשה דבר פסול, והתעקש להישאר בתפקידו עד שיאושר מחליפו. כתוצאה מכך, הנשיא קלינטון פיטר את סשנס ב-19 ביולי 1993, חמש וחצי שנים לאחר שהחל כהונה בת עשר שנים. ההסבר הפומבי של קלינטון היה שאבד האמון בהנהגתו של סשנס, וכי התובעת הכללית דאז, רינו, המליצה על הפיטורים.
קלינטון מינה את לואי פרי לראש ה-FBI ב-20 ביולי. סגן ראש ה-FBI, פלויד קלארק, שלטענת סשנס חתר תחתיו ופעל להדחתו, שימש כמנהל בפועל עד 1 בספטמבר 1993, עת אושר מינויו של פרי לתפקיד.
פיטורים > ג'יימס קומי

ב-9 במאי 2017 פיטר הנשיא דונלד טראמפ את ראש ה-FBI ג'יימס קומי בהמלצת התובע הכללי של ארצות הברית ג'ף סשנס וסגנו רוד רוזנשטיין. המזכר של רוזנשטיין לסשנס מתח ביקורת על התנהלותו של קומי בחקירת המיילים של הילרי קלינטון. עם זאת, מקורות אנונימיים רבים דיווחו לכלי התקשורת כי טראמפ ובכירים נוספים ביקשו אישית לפטר את קומי. קומי פוטר לאחר שביקש תוספת תקציב לחקירת התערבות רוסיה בבחירות לנשיאות ארצות הברית ב-2016. חברי קונגרס רבים, בעיקר מהמפלגה הדמוקרטית, הביעו דאגה מהפיטורים וטענו כי הם עלולים לפגוע באמינות החקירה.
הפיטורים של קומי עוררו סערה ציבורית, והם אף כונו על ידי פרשנים פוליטיים כמעשה מושחת. כלי תקשורת השוו את המהלך ל"טבח מוצאי השבת" – בו פוטר התובע המיוחד ארצ'יבלד קוקס על ידי הנשיא ריצ'רד ניקסון, בזמן שחקר את פרשת ווטרגייט, וכן לפיטוריה של התובעת הכללית בפועל סאלי ייטס בינואר 2017.
במכתב הפיטורים של קומי, טען טראמפ כי קומי הבהיר לו "בשלושה מקרים נפרדים שהנשיא אינו נתון לחקירה", טענה שקומי אישר לאחר מכן בעדותו בסנאט תחת שבועה. עם זאת, דיווחים רבים של כלי תקשורת, שהתבססו על מספר מקורות, סתרו זאת. על פי הדיווחים, טראמפ דיבר בגלוי על כוונתו לפטר את קומי לפחות שבוע לפני הפיטורים. הן טראמפ והן מנהיגים דמוקרטים מתחו ביקורת על שיקול דעתו של קומי. טראמפ אף כעס על כך שקומי לא תמך בטענתו כי הנשיא ברק אובמה צותת למשרדיו במהלך הבחירות לנשיאות ארצות הברית 2016, והיה מתוסכל כאשר קומי חשף בעדות בסנאט את היקף חקירת המודיעין הנגדי לגבי מאמצי רוסיה להשפיע על הבחירות לנשיאות ב-2016. כמו כן, טראמפ סבר כי קומי מקדיש תשומת לב רבה מדי לחקירת רוסיה ולא מספיק למניעת הדלפות מתוך הממשל. ב-8 במאי 2017 הורה טראמפ לסשנס ולרוזנשטיין להציג בכתב נימוקים לפיטוריו של קומי. המסמך הועבר לטראמפ כהמלצה לפטר את קומי למחרת היום, והוא אכן פוטר.
קומי גילה על פיטוריו דרך דיווחי חדשות בטלוויזיה בזמן שנשא נאום בפני סוכנים במשרד השטח של ה-FBI בלוס אנג'לס. מיד לאחר מכן עזב לוושינגטון הבירה ונאלץ לבטל את נאומו המתוכנן באותו ערב באירוע גיוס ל-FBI בגילדת הבמאים של אמריקה. בהיעדר ראש ה-FBI, סגן המנהל אנדרו מקייב הפך אוטומטית לראש ה-FBI בפועל, ושירת בתפקיד עד אשר כריסטופר ריי אושר לתפקיד.
הערות שוליים

↑  28 U.S. Code § 532 - Director of the Federal Bureau of Investigation, באתר בית הספר למשפטים באוניברסיטת קורנל (באנגלית)
↑  Directors, Then and Now, באתר ה-FBI (באנגלית)
↑  FBI Intelligence Reform Since September 11, 2001: Issues and Options for Congress, מאת פדרציית המדענים האמריקאים (באנגלית)
↑  רוברט צ'זני, Backgrounder: The Power to Appoint & Remove the FBI Director, באתר Lawfare‏, 10 במאי 2017 (באנגלית)
↑  מייקל ד. שיר, F.B.I. Director James Comey Is Fired by Trump, באתר הניו יורק טיימס, 9 במאי 2017 (באנגלית)
↑  צ'ארלי סאבאג', Senate Extends Term of F.B.I. Director, באתר הניו יורק טיימס, 27 ביולי 2011 (באנגלית)
↑  Time's Up for William Sessions, באתר הניו יורק טיימס, 22 בינואר 1993 (באנגלית)
↑  [לייל דניסטון, How independent is the FBI’s director?, אתר National Constitution Center‏, 31 באוקטובר 2016 (באנגלית)
↑  דייוויד ג'ונסטון, DEFIANT F.B.I. CHIEF REMOVED FROM JOB BY THE PRESIDENT, באתר הניו יורק טיימס, 20 ביולי 1993 (באנגלית)
↑  ynet, דרמה בארה"ב: טראמפ פיטר את ראש ה-FBI, באתר כלכליסט, 10 במאי 2017
↑  דייוויד סמית', Trump fires FBI director Comey, raising questions over Russia investigation, באתר הגרדיאן, 10 במאי 2017 (באנגלית)
↑  ג'ייקוב פראמוק, Justice Department was told to come up with reasons to fire Comey, reports say, באתר CNBC‏, 9 במאי 2017 (באנגלית)
↑  ויל סאמר, Sessions was told to find reasons to fire Comey: reports, באתר The Hill‏, 9 במאי 2017 (באנגלית)
↑   אמיר תיבון, נשיא ארה"ב טראמפ פיטר את ראש ה-FBI ג'יימס קומי, באתר הארץ, 10 במאי 2017
↑  Comey firing: Reaction from members of Congress on FBI director’s dismissal, באתר וושינגטון פוסט, 9 במאי 2017 (באנגלית)
↑  מאט וילסטיין, President Donald Trump Fires FBI Director James Comey, and Even White House Aides Are Stunned, באתר The Daily Beast‏, 9 במאי 2017 (באנגלית)
↑  Everyone is comparing Donald Trump to Richard Nixon, באתר The Silicon Times‏, 9 במאי 2017 (באנגלית)
↑  AP‏, FBI Director James Comey fired by President Trump for ‘not doing a good job’, באתר FOX59‏, 9 במאי 2017 (באנגלית)
↑  ארז לין, סוכנויות הידיעות, פרשת ג'יימס קומי ממשיכה להכות גלים, באתר ישראל היום, 12 במאי 2017
↑  וסוכנות הידיעות AP, ‏בעולם / טראמפ פיטר את ראש ה-FBI שהיה אחראי לחקירת קשריו עם רוסיה, באתר דבר העובדים בארץ ישראל, 10 במאי 2017
| ראשי ה-FBI ארצות הברית |
| --- | --- | --- |
| מנהלי לשכת החקירות (BOI) | סטנלי פינץ' • א. ברוס בילאסקי • ויליאם פלין • ויליאם ג'. ברנס • ג'ון אדגר הובר |  |
| מנהלי לשכת החקירות הפדרלית (FBI) | ג'ון אדגר הובר • קלרנס קלי • ויליאם ובסטר • ויליאם סשנס •  לואי פרי •  רוברט מולר • ג'יימס קומי • כריסטופר ריי • קאש פאטל |  |
מכתב הפיטורים של ראש ה-FBI ג'יימס קומי
פס התעבות

פסי התעבות אשר נוצרו על ידי איירבוס A340

פס התעבות הוא שובל שמשאיר מטוס סילון בעת טיסתו בגובה רב באטמוספירה.
שבלים אלו הם עננים המורכבים מגבישי קרח. צורתם ומשך קיומם תלויים בטמפרטורה ובלחות היחסית בגובה שבו המטוס טס.
סיבת היווצרות

הדלק שבו נעשה שימוש במטוסי הסילון הוא פחמימן. כאשר הוא נשרף הוא פולט פחמן דו־חמצני ואדי מים כחלק מהתהליך הכימי. הגזים נפלטים מן המטוס כאלומה אשר נוצרת בחום רב. המטוס טס בגובה רב שם הטמפרטורה נמוכה מ־40 מעלות צלזיוס מתחת לאפס. האלומה מספיקה להתפשט מעט מאוד לפני שהיא קופאת והופכת לענן גבישי קפוא. אלומה זו היא פס ההתעבות.
תוחלת החיים של פס ההתעבות

מספר גורמים עשויים להשפיע על משך קיומו של פס ההתעבות:
עוצמת הרוחות שמפזרות את הענן תוך זמן קצר למרחב הגדול עד להיעלמותו.
ערבול האוויר – באוויר יש מערבולות קטנות, כתוצאה מזרימה טורבולנטית. מערבולות אלו מביאות את הענן לערבול מהיר עם האוויר במרחב עד שפס ההתעבות נגוז.
טמפרטורה ולחות שמביאות את פסי ההתעבות לידי המראה, כלומר, מעבר ישיר ממוצק לגז. ככל שהסביבה לחה יותר כך משך קיומו של השובל ארוך יותר.
תוחלת החיים של פס ההתעבות > חשיבות צבאית

לפסי ההתעבות משמעות צבאית שכן הם יכולים לחשוף פעילות חשאית או לספק מודיעין טכנולוגי.
כאשר מטוס סילון טס בגובה מסוים בשטח האויב, האויב עלול להבחין בפסי ההתעבות שמייצר המטוס וליירט אותו ביתר קלות. לכן, חשוב לדעת את תנאי האטמוספירה כדי לדעת באיזה גובה כדאי לטוס, על מנת שלא ייווצרו פסי התעבות המגלים את מיקום המטוס לאויב.
החשיבות הגבוהה ביותר היא בתחום טיסות הריגול והצילום בגובה רב, כפי שביצעו (וחלקם מבצעים עד היום) מטוסי U-2, מיג 25 ("פוקסבט") ומטוס ה־SR-71 ("הציפור השחורה").
תאוריות קונספירציה

קיימות תאוריות קונספירציה שונות ברחבי העולם בנוגע לפס ההתעבות, הקרויות "כמטרייל". בין השאר יש הטוענים כי זוהי דרך להשתמש בחומרים שיחזירו את קרינת השמש מכדור הארץ וכך לפעול כנגד ההתחממות הגלובלית.
תמונות נוספות

מטוס משאיר שבלים מעל אנטארקטיקה
שובלי התעבות מעל אזור עם תנועת מטוסים מרובה
תמונת לווין של פסי התעבות
הערות שוליים

↑  NASA, Contrail Education FAQ
| --- | --- |
בקרת זהויות :  NLI: 987007553041405171  GND: 4474072-4  LCCN: sh85030764  NARA: 10665617
סיווג (סטטיסטיקה)

בסטטיסטיקה ובלמידת מכונה, סיווג הוא פעולה שמחלקת קבוצת עצמים לתת-קבוצות. למשל: ניתן לסווג את הילדים בכיתה לקבוצות למידה שונות, כך שכל ילד יהיה בקבוצת לימוד אחת. דוגמה נוספת: ניתן לסווג קבוצת תפוחים לפי הזנים השונים שלהם. האלגוריתם שמבצע את הסיווג מכונה כלל סיווג. לעיתים, כמו בדוגמה הראשונה, אין סיווג "נכון". במקרים אחרים (כמו בדוגמה השנייה) פעולת הסיווג אמורה לחקות חלוקה שאינה תלויה בפעולת הסיווג עצמה, ואז כלל הסיווג נקרא מסווג.
באופן יותר פורמלי, כלל סיווג הוא פונקציה  f מקבוצת העצמים  X לקבוצת הקטגוריות  Y, שהיא על, אבל בדרך כלל לא חד חד ערכית (הסיווג הטריוויאלי). 

אם קיים סיווג אמיתי  g:X\rightarrow Y, ו- f אמור למזער את ההבדל  d(f,g), תחת מטריקה מתאימה, אזי כלל הסיווג נקרא מסווג.
מקום מיוחד שמור למסווגים דו-ערכיים. אלו מסווגים מהסוג הפשוט ביותר: הם מחלקים את כל העצמים בקבוצה לאחת משתי תת-קבוצות. קיימות דרכים רבות להעריך את הקרבה בין פלט המסווג לבין החלוקה האמיתית, (קרי: מטריקות על מרחב המסווגים), בפרט למסווגים דו-ערכיים. ראו פירוט בערך: מדדי הערכה למסווג דו-ערכי.
מסווגים המחלקים את הקבוצה ליותר משתי תת-קבוצות נקראים מסווגים רב-ערכיים, והניתוח המתמטי שלהם מסובך יותר.
ראו גם

שיעור שגיאה בייסיאני
רגרסיה לוגיסטית
פינוקיו (סרט, 1940)

| --- | --- |

הכרזה העברית של הסרט משנת 1995
 מבוסס על:  פינוקיו 
 בימוי:  בן שרפסטין, וילפרד ג'קסון, ג'ק קני, תורנטון הי, המילטון לוסק, נורם פרגוסון, ביל רוברטס 
 הופק בידי:  וולט דיסני
 תסריט:  אורליוס בטגליה, ארדמן פנר, וב סמית, אוטו אנגלנדר, טד סירס, ויליאם קוטרל, ג'וזף סבו 
 מדבבים:  דייק ג'ונס (פינוקיו) דון ברודי (Carnival Barker) פרנקי דרו (למפויק) ג'ק מרקר (Rough House Statue) מל בלאנק (גדעון) מריון דרלינגטון (קולות נוספים) אווילין ונבלה (The Blue Fairy) צ'ארלס ג'ודלס (Stromboli, The Coachman) ולטר קטלט (Honest John) קליף אדוארדס (ג'ימיני הצרצר) כריסטיאן רוב (ג'פטו) Patricia Page (Dutch Puppet, French Puppets) 
 מוזיקה:  פול סמית', לי הרליין 
 אנימטור:  George Rowley, Frank Grundeen, Ugo D'Orsi, William Shull, Phil Duncan, Paul Busch, Sam Cobean, Edwin Aardal, Cornett Wood, John Elliotte, Sandy Strother, Ken O'Brien, Harvey Toombs, Hugh Fraser, John McDermott, Joseph Gayek, George DeBeeson, Ted Parmelee, John F. Reed, Bob McCrea, Andy Engman, Jim Will, Harry Hamsel, James Escalante, דן מקמנוס, Paul B. Kossoff, Frank Follmer, Frank Oreb, מרווין וודוורד, פרסטון בלייר, וולפגנג ריית'רמן, אריק לארסון, Jack Campbell, ברנרד וולף, Don Towsley, ארט באביט, ביל טיטלה, פרד מור, וורד קימבל, פרנק תומאס, מילט קאהל, לס קלארק, אולי ג'ונסטון, ג'ון לונסברי, Robert Martsch, Don Tobin, John McManus, דון פטרסון, דון לוסק, ג'ושוע מידור, צ'ארלס אוגוסט ניקולס, Norman Tate, Art Palmer, Jack Bradbury, Lynn Karp, Lars Calonius 
 מדינה:  ארצות הברית 
 חברת הפקה:  חברת וולט דיסני 
 חברה מפיצה:  RKO
 הקרנת בכורה:  ארצות הברית7 בפברואר 1940 בריטניה (תקופת המנדט הבריטי) 20 במרץ 1941(טרום בכורה) בריטניה22 במרץ 1941 (בכורה ארצית) ישראל23 ביוני 1995 (הפצת בכורה בגרסה עברית בקלטות וידאו)
 משך הקרנה:  88 דק' 
 שפת הסרט:  אנגלית 
 סוגה:  סרט פנטזיה, סיפור התבגרות, סרט המבוסס על יצירה ספרותית, סרט מוזיקלי, סרט חבר'ה, סרט אגדות 
 מקום התרחשות:  האיחוד האירופי 
 תקציב:  $2,600,000
 הכנסות באתר מוג'ו:   pinocchio
 פרסים:  פרס אוסקר למוזיקה המקורית הטובה ביותר (לי הרליין, פול סמית', נד וושינגטון) 
 תרגום לעברית:  ירושלים סגל (הפצה מקורית, 1941) ישראל אובל (הפצות מאוחרות יותר)
 אתר רשמי
 דף הסרט ב־IMDb
 
כרזת פרסום של הסרט עם תחילת הקרנתו בישראל
פינוקיו (באנגלית: Pinocchio) הוא סרט הנפשה אמריקאי משנת 1940, שהופק על ידי וולט דיסני ומבוסס על הספר "הרפתקאותיו של פינוקיו" מאת קרלו קולודי. זהו הסרט השני שיצרה חברת וולט דיסני, ונעשה אחרי ההצלחה של "שלגיה ושבעת הגמדים". הסרט הופץ על ידי חברת RKO ויצא לאקרנים ב-7 בפברואר 1940. עלילת הסרט סובבת סביב בובת עץ בשם פינוקיו שנבנתה בידי נגר בשם ג'פטו, וקמה לתחייה על ידי פיה כחולה, שאומרת לו שהוא יוכל להיות ילד אמיתי, אם יוכיח את עצמו כ"אמיץ, הגון ומתחשב בזולת".
הסרט זכה בשני פרסי אוסקר, אחד עבור הפסקול המקורי הטוב ביותר ואחד עבור השיר המקורי הטוב ביותר לשיר "When You Wish Upon a Star" ("אם תביעו משאלה"). מכון הסרטים האמריקאי דירג את הסרט במקום השני, מבין עשרת סרטי ההנפשה האמריקאים הטובים ביותר שנוצרו אי פעם.
לסרט היה אמור לצאת המשכון בהפקת אולפני דיסניטון, אם כי בעקבות שינוי מוקד האולפן הוא בוטל. ב-8 בספטמבר 2022 עלה לדיסני+ עיבוד לייב אקשן לסרט, אשר נקרא כמו סרט זה "פינוקיו".